Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 3 Pv 58/13/1101	Bratislava I, 24.4.2014
EEČ : 2-8-145-2014

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava I zo dňa 24.4.2014, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Bratislava I zo dňa 24.4.2014, spisová značka XXXXX, bola určená obvinenej skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry Bratislava I číslo konania XXXXX  z 18.02.2013 bolo podľa § 216 odsek 1 Trestného poriadku podmienečne zastavené trestné stíhanie obvinenej XXXXX za prečin krádeže podľa § 212 odsek 2 písmeno f) Trestného zákona, ktoré bolo vedené na skutkovom základe uvedenom v citovanom uznesení. Súčasne bola obvinenej v tomto uznesení podľa § 216 odsek 2 Trestného poriadku určená skúšobná doba podmienečného zastavenia trestného stíhania na 12 (dvanásť) mesiacov. Uznesenie o podmienečnom zastavení trestného stíhania nadobudlo právoplatnosť 15.03.2013 a skúšobná doba tak uplynula 15.03.2014. 

Po uplynutí skúšobnej doby podmienečného zastavenia trestného stíhania prokurátorka tunajšej prokuratúry vyžiadala odpis z registra trestov obvinenej, výpis z registra priestupkov Obvodného úradu Bratislava, výpis z ústrednej evidencie priestupkov ako aj výpis z evidencie trestných stíhaní a zoznamu páchateľov, ako aj údaje z ďalších evidencií o skutočnostiach dôležitých pre rozhodnutie. Zo zabezpečených správ a podkladov bolo zistené, že obvinená XXXXX nebola právoplatne odsúdená za spáchanie trestného činu a ani nič nenasvedčuje tomu, že by sa mala dopustiť trestného činu v skúšobnej dobe podmienečne zastaveného trestného stíhania, keďže voči nej nie je v súčasnosti vedené trestné stíhanie. Obvinená nebola počas skúšobnej doby postihnutá za spáchanie priestupku a neprevinila sa ani žiadnym iným protiprávnym konaním, ktoré by bolo prokurátorke na základe zisťovaných skutočností známe. Nebola teda zistená žiadna skutočnosť, ktorá by odôvodňovala ďalšie skúmanie vedenia riadneho života obvinenej v skúšobnej dobe resp. potrebu čakať s rozhodnutím až do právoplatného ukončenia iného trestného konania obvinenej za prípadný skutok spáchaný v skúšobnej dobe podmienečne zastaveného trestného stíhania. 

Obvinenej XXXXX vo výroku rozhodnutia, ktorým jej bolo trestné stíhanie podmienečne zastavené, neboli uložené žiadne ďalšie povinnosti a obmedzenia, ktorých plnenie počas priebehu skúšobnej doby by bola prokurátorka povinná skúmať pri posudzovaní splnenia podmienok na jej osvedčenie sa. 

Na základe uvedeného možno vysloviť záver, že obvinená XXXXX viedla v priebehu skúšobnej doby podmienečného zastavenia trestného stíhania riadny život a bolo teda možné konštatovať, že sa osvedčila.

Nadobudnutím právoplatnosti uznesenia o osvedčení sa obvinenej v skúšobnej dobe nastanú účinky zastavenia trestného stíhania podľa § 9 odsek 1 písmeno e) Trestného poriadku. To znamená, že XXXXX už za tento skutok nebude možné trestne stíhať, pokiaľ nebude toto rozhodnutie v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Kristína Bedlovičová
prokurátorka